Exqrch/javanese-Komodo-pixelgpt huggingface dataset:
Nanging Frenzy punika saged damel Megatron wungu lan pungkasan tim Autobots ingkang dipunbiyantu déning pihak militèr punika nglawan Decepticons
Bumblebee kicalan sukunipun nalika badhé nulung Ironhide saking serangan rokèt Starscream
Kanthi pitulungan saking Mikaela ingkang narik Bumblebee ngginakaken mobil dèrèk, Bumblebee saged bangkit malih lajeng ngrusak Devastator (wonten ing sapérangan medhia sanès, Devastator punika ugi sinebat Brawl)
Sasampunipun anggènipun tarung rampung, Bumblebee dipundandani déning Ratchet lajeng piyambakipun nyuwun idin dhumateng Optimus Prime bilih piyambakipun péngin mapan wonten ing BUmi
Optimus Prime ngidini lajeng pungkasan sedaya anggota Autobots mapan wonten ing Bumi
Bumblebee punika medal malih wonten ing filem sèkuel transformer ingkang irah-irahanipun ing taun 2009
Bumblebee medal malih wonten ing sèrial
Ing mriki piyambakipun dados mobil detèktif polisi (Toyota Yaris)
Sami kadosdéné wonten ing G1, Bumblebee punika dados réncang kaliyan manungsa
Nanging wonten ing mriki piyambakipun dados réncangipun Sari Sumdac
Kejawi punika piyambakipun dados réncangipun Bulkhead
Bènten kaliyan vèrsi G1, wonten ing mriki wujudé Bumblebee punika katingal langkung kuru
Kejawi punika praupanipun ugi tansah sumèh
Lajeng ingkang ngisi swaranipun Bumblebee inggih punika Bumper Robinson
Bumblebee sareng kaliyan Bulkhead, Prowl, Ratchet, lan Optimus Prime punika kalebet tim orisinil Autobots ingkang sampun medal saking èpisodhe setunggal
Nalika sedaya kedah ngadhepi Megatron lajeng mlebet wonten ing Lake Erie wonten ing kutha Detroit
Wonten ing èpisodhe lajengipun, nalika ngadhepi monster nano, Bumblebee punika dados pahlawan nalika piyambakipun punika kasil ngalahaken monster ingkang asalipun saking coro wau.
Wonten ing episode Autobots Camp, Bumblebee punika naté kemutan kaliyan nalika piyambakipun punika mlebet wonten ing pelatihan Autobots
wonten ing papan kasebat, piyambakipun kepanggih kaliyan Bulkhead, Longarm, Ironhide, lan Wasp
Nami Bumblebee piyambak punika asalipun saking sentinel Prime, wiwitanipun Bumblebee punika Bumbler
Nalika piyambakipun wonten ing Cybertron, modhe alternatifipun punika Corvette Stingray 1963
Wonten ing Bumi, piyambakipun punika dados salah satunggal saking tim Autobots nalika ngadhepi serangan Decepticons.
Datemaki Datemaki (伊達巻, Datemaki) punika dhaharan Jepang ingkang dipundamel saking tigan, mèmper kaliyan atsuyaki tamago nanging datemaki punika ngagem campuran ulam lan urang ingkang dipunlembutaken sarta dipuntambah kaliyan mirin lan gula ingkang kathah satemah dados legi
Sedaya bahanipun punika dipunpanggang kanthi ngginakaken piranti pesegi ngantos atos lan gadhah tèkstur ingkang kados kué ingkang nalika sampun mateng lajeng dipun-gulung
Menika mèmper kaliyan bolu gulung
Wonten ing wewengkon Nagasaki ingkang kondhang kaliyan dedhaharan kué Kastella (kasutera), datemaki punika ugi kawastanan kanthi nama "kamaboko"
wonten ing Jepang, datemaki punika kalebet dhaharan ingkang mirunggan, pramila lajeng dipuncawisaken kanggé adicara mbikak warsa (taun) énggal wonten ing Jepang.
Decepticons Decepticons (utawi ingkang kawastanan Destrons utawi Deathtrons wonten ing Jepang) punika salah satunggaling paraga/tokoh baku saking Autobots
Decepticons punika grup ingkang gadhah watak antagonis wonten ing serial Transformers
Para Decepticons punika saged memba (éwah) dados manéka werna barang, kadosta mobil, motor mabur lan ugi piranti ing militer
Decepticons punika dipunpimpin déning Megatron lan ugi Galvatron
Kathah-kathahipun Decepticons punika gadhah warni ungu lan ugi gadhah mata ingkang warni abrit
Salah satunggaling ingkang damel ungguling para Decepticons punika nalika wonten nginggil, amargi kathahipun anggota Decepticons punika saged mabur, béda kaliyan para Autobots ingkang paling ahli wonten dalan-dalan
Pangertosan sanès Decepticons wonten ing sapérangan basa ing antawisipun: "Decepticans (ing Prancis), Distructors (ing Italia), Robotikák uatwi Álcák (ing Hungaria), Robotikus (ing Malaysia), Decepticonit (ing Finlan), Bedragarna (ing Swèdhen) lan Shakranikim"' (ing Israel)
Sami kados déné Autobots, Decepticons punika ugi gadhah saperangans sekutu, ing antawisipun Constructicons, Insecticons, Combaticons, Terrorcons, Predacons, lan Seacons
Kados déné Autobots, Decepticons punika satunggaling grup robot ingkang dipundame déning Quintessons minangka piranti kanggé kegiyatan militer (wondene Autobots punika kanggé komersial)
Salah satunggaling ingkang damel Decepticons ungguh tinimbang Autobots inggih punika wonten ing teknologinipun, sedaya anggota Decepticons punika saged mabur wondene Autobots punika boten saged
Sangang yuta taun kapungkur, Megatron kanthi tegel mateni sedaya pemimpin Autobots
Piyambakipun lajeng dados idola saking robot enem ingkang anama orion Pax amargi kemampuan maburipun wau
Nalika Pax kepanggih kaliyan Megatron, piyambakipun boten ngira bilih Megatron punika gadhah watak ala
Pax lajeng dipunpateni déning Megatron
Nanging wonten setunggal kelompok robot ingkang boten dipunmangertosi (inggih punika Aerialbots) ingkang kasil nulungi Pax
Awakipun Pax ingkang sampun ajur lajeng dipunbeta dhateng bengkel kagunganipun Alpha Trion lajeng pungkasan dipunrakit malih dados Optimus Prime
Sekawan yuta tahun saklajengipun, pihak Decepticons ingkang sampun nampi kabar bilih Autobots badhe nilar Cybertron ingkang nembe nglampahi krisis energi
Boten dangu saking punika, Megatron nututi Autobots kanggé ngalahaken
Nalika kapal Autobots lan Decepticons kepanggih wonten ing akasa, boten sengaja gaya gravitasi Bumi narik satemah kekalih Autobots saha Decepticons mapan wonten ing Planet Bumi
Pesawat Autobots lan Decepticons lajeng nglampahi kacilakan kanthi nabrak gunung berapi
Nalika taun 1984 utawi gansal yuta tahun saksampunipun kacilakan kasebat, gunung kasebat nglampahi erupsi lan damel "computer Teletraan" urip malih
Kanthi ngginakaken satelit mini, Teletraan damel sedaya anggota Transformers punika gesang malih
Ingkang langkung rumiyin urip inggih punika Decepticons, lajeng nembe Autobots
Saklajengipun Autobots pikantuk rencang manungsa nalika wonten ing Bumi
Wondene Decepticons badhe ngumpulaken energi ingkang sakkathah-kathahipun lan menawi saged dumugi telas nalika sami wonten ing Bumi
Lajeng energi kasebat badhe dipunkintun dhateng Shockwave ingkang wonten ing Cybertron kanthi ngginakaken "jembatan akasa"
Nanging boten sakterusipun pihak Decepticons punika musuhan kaliyan Autobots
Sae Megatron menapa Optimus Prime punika naté nglampahi kerja sareng-sareng, ing antawisipun kanggé damel mandeg tumindakipun Insecticons sareng kaliyan Combaticons ingkang gadhah kekarepan badhe nabrakaken Bumi kaliyan Cybertron
Nalika taun 2005, Decepticons punika saged kasil nguasani Cybertron, nanging namung sekedhap saderengipun serangan ageng ingkang asalipun saking Unicron, ing mriku Cybertron saged dipunkuasani déning Autobots.
Wonten ing perang ageng kasebat, rawuh ugi pihak Quintenssons ingkang sampun dangu ical amargi boten saged ngendalekaken Autobots lan Decepticons
Piyambakipun punika gadhah kekarepan badhe musnahaken Autobots lan ugi Decepticons kanthi mendhet kendali Cybertron malih
Kangge nglajengaken kekarepan kasebat, Quintessons kadosdene mihak marang Decepticons ingkang samenika dipunpimpin déning Galvatron (reinkarnasi saking Megatron)
Pungkasan Decepticons punika kalah wonten ing perang wau
Satemah Galvatron punika badhe pados galaksi sanesipun ingkang saged dipunkalahaken lajeng nyumanggakaken dhateng Autobots supados seneng-seneng wonten ing Cybertron lan ugi wonten ing Bumi
Wonten ing serial enggal , Decepticons punika medal kanggé madosi Allspark
Saksampunipun kasil anggenipun ngidentifikasi barang ingkang sampun dipunpanggihaken déning Optimus Prime, Megatron punika lajeng gadhah inisiatif kanggé nyerang Autobots lan ngrebut Allspark, nanging kanthi boten dipunmangertosi déning Megatron, Starscream nempel bom wonten ing awakipun Megatron
Wondene nalika piyambakipun nyerang Autobots, bom kasebat lajeng njebluk
Sinaosa Megatron punika boten mati, Optimus punika saged ngajuraken Megatron satemah dhawah dhateng Bumi wonten ing wewengkon Detroit lajeng mustakanipun saged kapanggihaken déning Isaac Sumdac
Seket taun salajengipun, Starscream punika kepengin ngrebut Allspark saking Autobots, nanging boten kasil
Boten dangu saking punika Megatron bangkit malih mawi kunci ingkang sampun wonten ing astanipun Sari Sumdac
Kanthi dipunbiyantu déning COnstructicons, Megatron punika saged kasil pikantuk badan ingkang enggal, nanging Starscream malah mati nalika tarung kaliyan Autobots
Megatron lajeng ngripta pasukan Dinobots ingkang samangke malah kerjasama kaliyan Autobots
Mangertos bilih usahanipun boten kasil, Megatron lajeng damel Soundwave lajeng dipunparingaken dhateng Sari minangka bebungah tanggap warsa
Usahanipun Megatron boten kasil malih, lajeng pungkasan piyambakipun nglawan Autobots
Wonten ing film Transformers karyanipun sutradara Michael Bay punika, Decepticons medal kaliyan kathah anggota kadosdene Megatron, Starscream, Frenzy, Blackout, Barricade, Scorponok, Devastator, lan Bonecrusher
Nanging namung kalih ingkang tasih urip dumugi pungkasaning cariyos film punika inggih punika Starscream lan Scorponok
Wonten ing film sekuel Transformer 2007 punika, Decepticons medal kanthi kekiyatan enggal kanggé paring piwales awit kalahipun Decepticons marang Autobots
Decepticons punika taksih dipunpimpin déning Megatron saksampunipun dipunbangkitaken déning Doctor kanthi ngginakaken pecahan Allspark ingkang saged ngasilaken energon.
Van (Turki) Van (Basa Turki: Van; Armèni: Վան; Kurdhi: Wan‎; Turki Osmani: ‎; Yunani Tengahan: Εύα, "Eua") iku kutha ing sisih wétané Turki, ing Provinsi Van
Kutha iki dumunung ing gisiking Tlaga Van sisih wétan
Kutha iki nduwèni sajarah kang dawa minangka wewengkon urban kang gedhé
Kutha iki minangka kutha kang gedhé wiwit jaman milénium SM kang kawitan
Kutha iki awalé minangka kutha krajané karajan Urartu ing abad ka-9 SM, banjur dadi punjering karajan Vaspurakan saka Armènia
Ing jaman saiki, Van nduwé padunung kang akèh-akèhé wong Kurdhi, nanging uga ana wong Turki minangka minoritas
Ing taun 2010, gunggung cacah wongé Van kang resmi nyandhak angka 367.419 wong, nanging akèh étungan kang metara yèn gunggungé luwih akèh, kaya ta étungan ing taun 1996 kang mratèlakaké yèn gunggung cacah wongé ana 500.000 wong
Déne miturut walikutha sadurungé, Burhan Yenguncacah wongé isa ngancik 600.000 wong
Dhistrik Sèntralé Van nyrambahi laladan kang ambané luwih saka 2.289 km2 (884 mil2)
Van nduwé jeneng kang luwih tuwa, ya iku Tushpa, jejuluké kutha iki nalika biyèn minangka kutha krajané Karajan Urartan
Ing taun 1941, ana ana gempa kang gedhéné 5.9 Mw
Banjur ing 23 Oktober 2011, ana gempa kang luwih gedhé ya iku 7.2 Mw
Ing 9 Novèmber 2011, gempa kang gedhéné 5.7 Mw njalari sawenèh yasa ambruk
Van nduwèni iklim kontinèntal kanthi mangsa salju kang adhem, lan mangsa panas kang anget lan garing
Udan biyasané nalika mangsa semi lan mangsa rontok
Miturut panggolonga iklim Köppen, Van nduwèni iklim kang kalebu subtipe mangsa panas kang panas lan garing (Köppen: "Dsa") kanggoné iklim kontinèntal kang rada teles
Olah-olahan ing Van béda karo olah-olahan ing wewengkon liyané ing Turki kang akèh-akèhé olah-olahan tradhisional kaya kebap
Olah-olahan kang mirunggan saka Van ya iku sarapan kang ditata ana méja
Kucing Van iki salah sawijiningjinis kucing kang asli saka kutha iki lan nduwé jeneng kang padha karo kutha iki
Kucing iki nduwèni werna mripat kang béda, lan werna wuluné putih.
Varanus bitatawa Varanus bitatawa iku siji salira sing urip ing Filipina
Salira iki akèh dipangan wong lokal.
Alan Barnard Alan Barnard ya iku ahli antropologi saka Los Angeles, Amérikah Sarékat kalairan 22 Fèbruari 1949
Panalitèn lapangané iku antarané pangalaman arkèologi ing Inggris (1970-1971), Afrika Kidul (1972-1973), Namibia (1973)
Panlitian antropologiné naté ing golongan Khoisan ing kidulé Afrika awit 1973 nganti 1997, Botswana (1974, 1982), lan Jepang (2002)
Barnard naté dadi siswa dhoktor ing bimbingané Adam Kuper
Tèsisé nuduhaké tèori sistem krabatan Khoisan nganggo pamawas tetandhingan struktur dhaérah
Barnard duwé pisumbangan kang penting ngenani ètnografi Kalahari, khususé bab téori antropologi krabatan.
Adobo Pilipina Adobo Pilipina (saka spanyol "adobar "ateges "asin", "saos" utawa "bumbu") iku olah-olahan lan cara masak kang misuwur ing Pilipina
Olah-olahan iki dumadi saka daging, olah-olahan iwak laut (seafood) utawa janganan kang diasinké nganggo cuka, kécap, lan bawang, banjur digodhog
Kadhangkala olah-olahan iki dianggep dudu olah-olahan resmi saka Pilipina
Cara masak iku dumadi saka Pilipina
Wiwitané wong Pilipina ngolah panganan kanthi cara kang saklumrahé kaya ta dipanggang
Supaya panganan iku tetep seger, mula panganan iku dikum ing cuka lan uyah
Mula bukané wong Pilipina kerep masak nganggo cuka supaya panganané awet
Cara iku sadurungé diwiwiti nalika jaman Pra-Hispanik kanggo ngawetaké daging babi lan pitik
Nalika Kamaharajan Spanyol njajah Pilipina ing pungkasan abad ka-16 lan wiwitan abad ka-17, cara masak iki wis dilakoni
Cara masak iki kacathet ing bausastra "Vocabulario de la Lengua Tagala" (1613), kang dikumpulaké déning misionaris Fransiskan Spanyol Pedro de San Buenaventura
Dhèwèké ngarani panganan iki minangka "adobo de los naturales" (""adobo" saka wong bumi")
Wong Spanyol nganggo ngolah panganan kanthi adobo kanggo ngasinaké panganan sadurungé dipangan
Ing edisi taun 1794 saka "Vocabulario de la lengua Tagala", panganan iki kaaran "quilauìn" ("kinilaw"), ya iku panganan kang duwé gegayutan karo adobo amarga bahan bakuné padha, ya iku cuka
Ing "Vocabulario de la lengua Bisaya" (1711), tembung "guinamus" (tembung wasesa: "gamus") digunakaké kanggo ngarani samubarang kang diolah kanthi diasinké ("adobo"), saka iwak nganti daging babi
Ing Cebuano modhern, "guinamos" nuduhaké olah-olahan kang béda ya iku "bagoong"
Olah-olahan lan cara masak adobo wong Pilipina lan wong Spanyol padha, nanging sakloroné negesaké budaya kang béda
Ing Spanyol adobo Pilipina iku duwé teges panganan kang diasinké, nanging ing Pilipina luwih mligi, ya iku cara masak lan ora diwates nganggo apa dagingé
Lumrahé adobo nganggo daging babi utawa pitik, utawa campuran sakloroné dimasak kanthi suwé nganggo cuka, ulegan bawang, godhong salam, mrica, lan kécap
Olah-olahan iki diladi karo sega putih
Olah-olahan iki lumrahé dimasak ing kuwali grabah ("palayok" utawa "kulon"); nanging ing jaman saiki, olahan iki dimasak ing panci utawa wajan ("kawali")
Manéka cara kanggo masak "adobo" ing Pilipina
Bahan baku nalika ngolah "adobo" ya iku cuka, kang lumrahé cuka klapa, cuka beras, utawa cuka tebu (kadhangkala nggunakaké anggur putih utawa cuka apel)
Bahané bisa diganti-ganti miturut sapa kang ngolah
Malah saben wong ing sakulawarga bisa masak adobo kanthi cara kang béda
Ana ngolah adobo kanthi cara kang langka, ya iku tanpa nganggo kécap nanging dibumboni nganggo uyah, kang duwé sesebutan "adobong puti" ("adobo putih")
Sesebutan iku kanggo mbedakaké saklumrahé adobo kang nganggo kecap, "adobong itim" ("ireng adobo")
"Adobong puti" kerep dianggep minangka adobo kang arep padha marang adobo kang asli ing jaman Pra-Hispanik.
Adobong puti arep padha marang "pinatisan", kang dijarwa patis (saos iwak) kang ngganteni cuka
Takeran lan ana orané bumbu kaya ta kécap, godhong salam, bawang, utawa mrica bisa diganti-ganti
Bahan liyané kang bisa ditambahaké kaya ta: "siling labuyo", lombok rawit, lombok jalapeño, paprika, minyak zaitun, bawang, gula jawa, kentang, utawa nanas
Olahan iki bisa dadi soklat amarga dipanggang, digoreng, utawa dibakar nganti garing
Ana manéka cara ngolah adobo ing sawenèh laladan
Contoné ing Luzon kidul lan Zamboanga Muslim, kang ngolah adobo nganggo santen (kang dikenal minangka "adobo sa gatâ")
Ing Cavite, ditambahaké ati daging babi kang wis dialusaké
Ing Laguna, ditambahaké kunir lan ndadekaké adobo wernané dadi kuning (dikenal minangka "adobong dilaw", "adobo kuning")
Adobo kang lumrah dhéwé ya iku "adobong manok", kang nganggo pitik, lan "adobong baboy", kang nganggo daging babi
"Adobong baka" (daging sapi) lan "adobong manok" (pitik), misuwur ing wong muslim Pilipina
Adobo uga bisa diolah saka daging liyané, kaya ta puyuh ("adobong pugò)"
Adobo bisa diolah kanthi bahan baku iwak (adobong isda), lélé (adobong hito), urang ("adobong hipon"), lan cumi utawa sotong ("adobong pusit")
Adobo bisa diolah kanthi bahan baku janganan lan buah, kaya ta kangkung ("adobong kangkong"), rebung ("adobong labong"), térong ("adobong talong"), tuntut ("adobong pusô ng saging"), lan bendi ("adobong okra")
Ana versi liya adobo kang ora lumrah kaya ta "adobong sawâ" (ula), "adobong palakâ" (kodok), Ing Kapampangan "adobung kamaru" (orong-orong), lan "adobong atay at balunbalunan" (ati lan rempela pitik)
"Adobo" iku bisa karan panganan kang wigati ing Pilipina, diladi karo sega lan dipangan ing padinan utawa ing dina riyaya
Wong Filipina biyasané mbungkus adobo kanggo wong munggah gunung utawa plesiran amarga bisa awet tanpa diadhemaké
Sawijining panyebab adobo bisa awet amarga anané cuka, kang bisa murungaké tuwuhing bakteri
Saliyané dadi olah-olahan, rasa adobo digunakaké lan ditiru ing panganan liyané
Adobo didadékaké rasa ing sawenèh nyamikan, antarané kacang, kripik, sop, mi, lan krupuk jagung.
John Arundel Barnes John A
Barnes ya iku ahli antropologi lan sosiologi saka Reading, Karajan Manunggal, kalairan 09 Sèptèmber 1918
Barnes olèh pandhidhikan pawiyatan luhur ing University of Cambridge taun 1939 lan éntuk gelar D.Phil
Barnes naté nglakoni panalitèn lapangan ("field work") ing Afrika Tengah mligi Ngoni lan Lamba (1946-1949) lan Norwégia (1952-1953)
Barnes miwiti karir pandhidhikané ing taun 1946 minangka anggota golongan panalitèn ing Rhodes-Livingstone Institute kang arahan Maz Gluckman
Barnes wis akèh ngembangaké werna-werna tèori lan bab mètodhologi, mligi ing sosiologi
Mula iku dhèwèké naté dadi ketua dhepartemèn sosiologi ing University of Cambridge
Barnes uga duwé kritik penting ngenani krabatan lan pulitik wong kang ora duwé negara ("stateless people") ing wong Tallensi lan Nuer.
Daging gajah Daging gajah iku daging lan bagéan liya gajah sing bisa dikonsumsi
Konsumsi daging gajah iku wis dilakoni manungsa wiwit jaman biyèn
Ing awaling jaman Paléolitik Tengah, sakiwa-tengené 120.000 taun kapungkur, masarakat Afrika iku kabèh isih wong beburu lan nglumpukaké pangan sing baud èksploatasi gajah kanggo dagingé
Sawijining spèsimèn gajah mawa gadhing dawa ditemokaké ing Lebak Ebbsfleet, cedak Swanscombe
Jrangkong sing umuré 400.00 taun iki ditemokaké mawa alat-alat watu sing sumebar, ayaké gajah iki wis diirisi dadi cilik-cilik déning sawijining suku manungsa awal sing ana ing kana kala kuwi lan diarani "Homo heidelbergensis"
Saiki, kabèh spèsiès gajah diburu kanggo dagingé
Iki akèhé dumadi ing Kamerun, Republik Afrika Tengah, Republik Kongo, lan Republik Démokrat Kongo
Nalika ana beburon gadhing déning para juru buru, daging gajah kerep mèlu diundhuh minangka pituwas liya saka gadhing
Daging iku ya bisa mèlu didol lan malahan èntuk-èntukané bisa luwih akèh tinimbang gadhingé
Ing taun 2007, para sarjana kéwan alas nyatakaké menawa anceman gedhé dhéwé kanggo gajah iku déné kasil dagingé lan ora namung gadhingé.
Sop buntut Sop buntut iku salah sawijining panganan lumrah Indonésia
Sop iki digawé saka buntut sapi sing digodhog nganti empuk lan banjur dibumboni
Kadhangkala buntuté iki ya digorèng utawa dibakar
Duduh sop buntut iki bening lan saliyané diwèhi buntut sapi, dileboni wortel, tomat, slèdri, godhong brambang, kenthang godhog, lan brambang gorèng
Sok-sokan sop buntut uga diwèhi sambel kécap.
Jeneng ing Kraton Ngayogyakarta Jeneng dhiri iku minangka tandha kanggo ndangu lan sapa aruh marang sawènèh wong
Jeneng dumadi saka tembung-tembung kang nduwéné teges kang mengku pangajab
Tumraping wong Jawa mangkono iku jeneng kalebu pusaka mula ana unèn-unèn “asma kinarya japa”
Déné yèn miturut Filipec tembung-tembung sajroning jeneng digunakaké kanggo nuduhaké entitas saben wong
Saben wong nduwéni sapérangan jeneng kang béda-béda, kalebu jeneng ngarep, jeneng kulawarga, lan gelar
Jeneng miturut Van Buren sajroning Wierbicka kapérang dadi telu ya iku jeneng ngarep jangkep, jeneng celukan, jeneng celukan kang mengku katresnan (parapan), jeneng kuluwarga, lan jeneng gelar
Jeneng ora mung kanggo ciri dhiri pribadi, nanging jeneng uga mratandhani kelas sosial saben wong
Babagan jeneng ing Kraton Ngayogyakarta Hadiningrat ora uwal saka tata paugeran kang dhedhasar sambung raketé dharah marang sultan, uga jejibahan minangka abdi dalem
Tataran sesambung raket dharah iku kapèrang miturut kang paling caket marang sultan ya iku garwa Dalem, putra Dalem, sedhérék Dalem, lan sentana Dalem
Saka caket lan adohé sambung rakete dharah iku mau kanggo mbédakaké anggoné paring jeneng
Déné yèn tumraping abdi dalem, jeneng iku dibédakaké miturut ayahan pakaryané
Abdi dalem ing Kraton Ngayogyakarta Hadiningrat kapérang dadi loro ya iku abdi dalem punakawan kang makarya ana ing kraton lan abdi dalem kaprajan ya iku para pegawé papréntahan dhaérah kang nampa SK gubernur lan nyadhong pangkat kalenggahan ing kraton
Jeneng ana ing Kraton Ngayogyakarta Hadiningrat dibédakké dadi telung jinis, ya iku jeneng cilik (timur), jeneng tuwa, lan jeneng cekak utawa jeneng celukan
Jeneng cilik (timur) ya iku kang diparingaké nalika nembé waé lair, déné jeneng tuwa diparingaké sawisé manjing diwasa utawa wus omah-omah
Tumraping abdi dalem jeneng tuwa kawujudaké minangka jeneng ngarep kang dhedhasar papan ayahan jejibahané
Jeneng cekak utawa celukan minangka wujud panyekaking jeneng cilik utawa jeneng tuwa
Jeneng cilik lan jeneng tuwa adat sabené kanggo ing kaanan formal lan informal, déné jeneng cekak mung kanggo ing kaanan informal
Tatacara anggoné ménéhi jeneng ing kraton Ngayogyakarta dhedhasar kalenggahan lan pangkaté saben wong
Upama sawijining wong wus migunakaké jeneng tuwa, jeneng cilik (timur) mau ora digunakaké menéh, kajaba ditunggak semi déning wong-wong kang nduwéni sesambungan paseduluran luwih cedhak
Asma kanggo kulawarga Sultan
Asma kang diparingaké kanggo kulawarga Dalem Sultan katata miturut kalenggahané lan umur
Asma kanggo kulawarga Dalem iki dibédakaké dadi loro, ya iku asma kanggo garwa Dalem lan kanggo putra Dalem
Asma garwa Dalem kapèrang dadi loro, ya iku asma tumraping garwa padmi (pramèswari) lan asma tumrap garwa ampèyan (selir)
Asma Dalem garwa padmi sultan migunakaké tembung-tembung kang nggambaraké samubarang kang sumorot mawa cahya éndah utawa agung
Asma Dalem garwa padmi, kaya ta: "Hemas, Kencana, Kedhaton, Hageng, Sultan, Kencana Wulan, Wandhan"
Déné asma Dalem kanggo garwa ampèyan luwih manèka warna, kaya ta: Surtikanthi, Puspitalangen, Hadiningdiah, Windyaningrum, Ciptamurti, Tilarsa, Pintakapurnama
Putra Dalem kakung andarbèni asma timur kang béda karo asma sepuh
Samengko yèn para putra Dalem kakung kang miyos saka garwa padmi utawa garwa ampéyan iku wus lenggah minangka pangéran migunakakè asma sepuh, kaya ta: Putra Dalem pawèstri andarbèni asma timur lan asma sepuh dhedhasar sambung raketé dharah Dalem uga kramané.
Yèn putra Dalem pawèstri kang miyos saka garwa padmi wus krama migunakaké asma paring Dalem lan ora migunakaké asma garwa kakungé, kaya ta: "G.K.R
Bendara." Putra Dalem pawèstri pambajeng kang miyos saka garwa ampèyan lan krama marang sawènèh priya kang ndarbéni pangkat kalenggahan Kanjeng Pangéran Harya utawa Bendara Pangéran Harya olèh paring asma kadya putra Dalem pawèstri saka garwa padmi
Nanging yèn anggoné krama marang priya kang nora andarbéni pangkat kalenggahan pangéran, kaya ta amung pangkat Kanjeng Radén Tumenggung dhèwèké bakal migunakaké asma garwa kakungé
Babagan iki kalebu uga kang sadurungé krama marang pangéran banjur pegatan lan krama manèh marang priya kang sipat bupati (K.R.T), mula kudu salin asma migunakaké asma garwa kakungé, kayadéné putra Dalem pawèstri saka garwa ampéyan lumrahé, kaya ta: Ing wektu samengko, asma putra Dalem pawèstri utawa sedhérék Dalem pawèstri kang wus krama mrangguli owah-owahan
Putra Dalem pawèstri saka garwa padmi kang sadurungé ora migunakaké asma garwa kakungé, wektu samengko ing wuri sinartakaké asma garwa kakungé, kaya ta G.R.A
Nurmagupita krama marang K.P.H
Suryakusuma, sabanjuré salin asma "G.R.Ay
Nurmagupita Suryakusuma" utawa "G.R.Ay